**Muntlig pitch til boken**

**«Den lille STORE forskjellen»**

Jeg har et prosjekt, en bok, jeg vil presentere.

Jeg vil vekke til liv interesse og forståelse for matte, tall og økonomi.

Jeg vil levendegjøre økonomiske temaer gjennom case studier i en ungdommelig språkdrakt slik at unge mennesker i overgangen til de voksnes rekker får en reell forståelse for hva økonomiske valg kan føre med seg av muligheter, nederlag, suksess og gleder.

Jeg vil bruke min unike kombinasjon som økonom og en kreativ skivende sjel til å levendegjøre dette for skoleungdom.

Hver case følges av fag- og faktakommentarer.

Eksempel på tema, se innholdsfortegnelse

**Innholdsfortegnelse til boken**

**“Den lille STORE forskjellen”**

Copyright etc.

Dedikasjon

Forord

1. Fødselsgave fra besteforeldre (rentes rente - 30 år - foreldreansvar)

2. Emmas konfirmasjonsgave (spare - inn i de voksenes verden)

3. Utdanningens pris (mislykkes du med å planlegge, planlegger du med å mislykkes)

4. Jobbe for andre eller starte eget firma? (ærlig realistiske budsjetter viser hva som lønner seg i praksis)

5. Emma bygger hus (egenkapitalens magi)

 Nora leier og William på loffen

6. Noras dyre skilsmisse (hvordan dårlige relasjoner koster deg dyrt)

7. Kreften inntar William (forsikring og helse)

8. Emmas glade dager i Spania (pensjon et resultat av livets mange valg)

9. Arven som ble borte (dele før man dør, gi videre)

Etterord

**Eksempel på case/fortelling i «Den lille STORE forskjellen»**

**Kapitel 2 Emmas konfirmasjonsgave**

Emma står og teller pengene sine. Hun har stått til konfirmasjon i Vålerenga kirke i dag og fått en god del gaver og noen konvolutter med penger. Viktigst er det som er inne i konvoluttene, pengene. Emma er spent på hvor mye hun har fått. Det kribler i magen.

Emma har fått over 10.000 kroner. Hun er lettet. Det er ikke så mye som dem hun kjenner på den andre siden av byen fikk, de som sto til konfirmasjon sist helg, men hun har aldri hatt så mange penger mellom hendene før. Hun smiler fra øre til øre og klemmer den første som står ved siden av henne. Nå har hun endelig råd til å kjøpe den kjolen hun har ønsket seg. Likevel kryper det en uro inn i brystkassen hennes. Er det verdt å bruke flere tusen kroner på noe som hun kanskje egentlig ikke trenger?

På den andre siden av gavebordet står Nora. Hun ble konfirmert sist helg i Ullern kirke og gleder seg over å vise seg fram i den nye lekre kjolen sin. Emma kikker bort på Nora som står der tenkende. Jeg er så glad jeg slipper å gå i klærne til Emma. Jeg merker at den nye kjolen min gjør inntrykk. Guttene kan ikke ta blikket bort fra meg nå som jeg ser skikkelig lø ut. Jeg trenger virkelig ikke å gjøre noe for oppmerksomheten. Nora bare er. Kjolen har Nora fått fra sin mor. Noras mor har vært på reise i Europa og kom direkte fra København for et par dager siden. Kjolen er i florlett silke. Stoffet bare flyter nedover kroppen til Nora. Sammen med de høyhælte gull skoene gjør den korte røde kjolen guttene moe i knærne.

Emma står selv og måper. Hvordan er det mulig å tiltrekke seg så mye oppmerksomhet så enkelt? Det er sprøtt. Det er klart at konfirmasjonspengene må gå til innkjøp av noen fine klær. Jeg ønsker også en slik tiltrekningskraft på guttene. Hun må jo bare bruke noen laken på dette. Eller må hun det egentlig, hun har jo William?

William var på vei bort til Emma og står nå ved siden av henne. Emma snur seg og ser på han fra siden. Blikket hans er et annet sted. Det er lett å se at tankene hans er et annet sted enn hos Emma.

Nora er rå lekker. Jeg liker at hun ser så bra ut og flørter med meg. Hun virker mye mer interessert i meg enn det Emma er. Nå har jeg ventet så lenge på at Emma og jeg skal pøke. Det er virkelig på tide å gå videre. Kanskje jeg heller skal være med Nora. Jeg kan jo se om jeg får sjans hos Nora om ikke noe snart skjer mellom meg og Emma. Au, der var det noen som kløp meg i armen.

Emma tok tak i armen til William med fingrene og strammet til. Nå har hun oppmerksomheten hans igjen. Han våkner mot henne. I det de to møter blikket til hverandre skjønner Emma at William har begynt å tenke andre veier enn hennes. Nå er det ingen grunn til å holde igjen på pengene hun har fått i gave til konfirmasjonen lenger. Hun vil gjøre alt hun kan for å beholde William. Det får koste det det kostet. Hun kan ikke risikerer å miste kjæresten sin.

Emma er i ferd med å fortelle alle rundt gavebordet at hun nå endelig skal få kjøpt de klærne hun lenge har hatt lyst på. Hun vil kjøpe det siste i fra mote hovedstaden Paris. Men det knyter seg i henne. Det er noe som ikke stemmer for henne. Hun kjenner det blir feil. Hun kan ikke gjøre det bare for å holde på kjæresten. Da er han vel egentlig ikke glad i henne. I henne som person. Hun har hørt at det er lurt å spare til lappen. Bruker hun penger på kjole nå vil det bli vanskelig å få spart opp til førerkortet når hun ble 18.

Hun bestemmer seg der hun står foran gavebordet. Brystkassen løfter seg i det hun puster inn. Hodet løfter seg med og hun ser rett fram. Hun har besluttet å ta ansvar for sitt eget liv fremover. Emma vil ikke bli en boms. Hun vil ikke ta sjansen på å måtte vente lenger enn til hun er 18 med å få lappen. Hun vil ikke la seg styre av omgivelsene. Hun vil gå inn i de voksnes verden.

Spenningen ligger nå tykt over konfirmantens gavebordet. Nå når Emma forteller hva hun vil gjøre med pengene, at hun vil spare dem - at hun vil vente med å bruke dem til hun skal ta lappen - er det som om hele spenningen utløses. William slipper hånden hennes. Emma skjønner hva som vil skje, men hun har bestemt seg.

Nå er det hun som er sjefen.

**Bakside til boken**

**«Den lille STORE forskjellen»**

Emma la pengene på bordet. Tre år var gått siden konfirmasjonen. Hun hadde ikke rørt pengene siden da. Nå kunne hun kjøpe seg førerkortet med egne penger. Hun var i førersete. Hun var den som tok styringen i eget liv. Hun gikk for de store anledningene i livet. Hun la grunnlaget tidlig i livet, for det som skulle bli mange store hendelser. Hun vokste som menneske på mange plan i disse årene. Fundamentet var lagt. Livet hadde fått retning. Hun var blitt en selvstendig ung kvinne.

Denne boken «Den lille STORE forskjellen» gir deg innblikk i en av hemmelighetene bak et rikt liv. Den viser at små praktiske valg har stor betydning for fremtiden. Den viser hvor avgjørende stor den lille forskjellen er.

Jeg har som økonom i mange år sett konsekvenser av de valg vi mennesker tar. Utslagene er store. Hva vi gjør med pengene våre avgjør hvor vi ender. Derfor er det utrolig viktig å lære seg de økonomiske hemmelighetene i ung alder. Effekten gir enorme muligheter du ikke vil gå glipp av.

Vil du være en som har penger når du trenger det som mest? Ta grep! Ta kontoll på ditt eget liv. Vær bevisst og smart. Vær en som ikke utsetter. Start nå. Les boken og la deg inspirere. Ta i bruk «Den lille STORE forskjellen» og få et rikt liv.